(6 มิ.ย.) เวลา 08.30 น.ก่อนเป็นประธานการประชุมคณะรัฐมนตรี พ.ต.ท.ทักษิณ ชินวัตรนายกรัฐมนตรีให้สัมภาษณ์ถึงปัญหาราคาเสื้อเหลืองที่สูงขึ้นจากเดิม 2-3 เท่า เนื่องจากประชาชนมีความต้องการเพื่อแสดงความจงรักภักดีต่อพระบาทสมเด็จพระเจ้าอยู่หัวฯ ว่า ต้องขอร้องคนขายว่ามาร่วมกันเพื่อแสดงความจงรักภักดี เพื่อให้คนไทยได้มีโอกาสซื้อเสื้อเหลืองไว้สวมใส่มากๆ อย่าเอากำไรมากเกินไป เอากำไรแค่สมเหตุสมผลตามการค้าทั่วไป เพราะถ้าขายเอากำไรมากคนที่มีรายได้น้อยก็ไม่มีเงินไปซื้อ ในขณะที่อยากใส่แต่ไม่มีเงินซื้อความจริงราคาเสื้อต่อตัว ไม่ควรเกิน 300-400 บาท แต่เท่าที่ทราบราคาเสื้อเหลืองขณะนี้สูง ถึงตัวละ 500-600 บาท ซึ่งความจริงราคาไม่ถึงขายตัวละ 300 บาท ก็กำไรมากแล้วผู้สื่อข่าวถามว่าปัจจุบันนอกจากเสื้อจะราคาแพงและมีไม่พอความต้องการแล้ว ผ้าเหลืองยังขาดตลาดด้วยรักษาการนายกรัฐมนตรี กล่าวว่า ต้องยอมรับว่าผ้าเหลืองขาดตลาด ซึ่งคนที่เตรียมการก็ไม่คิดว่าคนจะซื้อจำนวนมากขนาดนี้ ผ้าก็เตรียมไว้ไม่พอ อย่างไรก็ตามหากเสื้อมีราคาแพง เสื้อสีเหลืองที่มีอยู่ที่บ้านจะเป็นเสื้ออะไรก็ได้ก็สามารถนำมาใส่ได้ อีกทั้ง ตราสัญลักษณ์ ภปร.60 ปี ครองราชย์ ก็มีขายอันละ 100 บาท
ตราสัญลักษณ์ของเสื้อเหลืองที่มีอยู่บ้านจะเป็นตราสัญลักษณ์อะไร 
ภปร.60 ปี